AlexejDobrolubov/national_council_slovak_2010 huggingface dataset:
23. schôdza NR SR - 12.deň - B. popoludní
Dátum: 2024-12-11
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

75. Ďakujem veľmi pekne, pani poslankyne, páni poslanci, za vaše príspevky. Áno, je to tak, že sedí tu pán minister a tí ostatní členovia vlády, osobitne premiér, ktorý je za to prvý na rade, ktorý je za toto zodpovedný, tak je v Brazílii a to je, to je proste taký výsmech (povedané s pobavením), naozaj taká ignorácia vlastne tej situácie v tejto krajine naordinovať nateraz mimoriadnu schôdzu k transparentu na protestoch namiesto toho, aby sme sa venovali situácii v krajine, aby sme tu mali aj mimoriadnu schôdzu nakoniec ohľadom situácii v rezorte vnútra k policajnej brutalite, tak toto všetko sa odkladá. O tomto všetkom sa nediskutuje. Narýchlo tu máme vybaviť opatrenia pre zdravotníctvo, lebo vláda nie je ochotná sa proste s lekármi dohodnúť, porušila memorandum, ktoré tu s nimi bolo. Ignorantsky, jednostranne. To sa jednoducho nedá nijako pochopiť. A súčasne proste sebe, samozrejme, si dopriala vo všetkom. Toto sa nedá pochopiť. A to jednoducho hrubosť, arogancia moci, ktorú ste tu priniesli, a toto ja verím, že vám voliči spočítajú.
23. schôdza NR SR - 5.deň - B. popoludní
Dátum: 2024-12-02
Poslanec: Kolíková, Mária (SaS)
Druh vystúpenia: Vystúpenie v rozprave

189. Vážený pán predsedajúci, vážené pani poslankyne, vážení páni poslanci, ja viem, že sme unavení, ale napriek tomu mi nedá proste jednoducho k tejto veci ešte povedať zopár slov. Lebo ja si myslím, že nielen preto, že som bola ministerka spravodlivosti, ale ja som bola tak šokovaná, keď som sa to dozvedela, že jednoducho nemohla som sa tu uspokojiť len s tým, že skúsim nejaký návrh zákona, ale áno, pokúšam sa primäť Národnú radu, aby prijala uznesenie a aby tu došlo k nejakému uvedomeniu, že proste všetko má nejaké hranice. Že sú nejaké hranice, ktoré má minister vnútra, ktoré má každý minister pri výkone svojej právomoci, ale to prekročenie tých hraníc nás jednoducho všetkých dobehne. To, že minister vnútra Matúš Šutaj Eštok prekročil hranicu, ktorá súvisí s faktami ohľadom toho, či niekto je alebo nie je agentom ŠtB, je hrubým prekročením hranice, ktorá mu nepatrí. Som o tom skalopevne presvedčená, že toto jednoducho nepatrí do výbavy ministra vnútra. On síce zastupuje Slovenskú republiku v týchto sporoch s danými osobami, ale to neznamená, že môže uzatvárať takéto súdne zmiery. Potom načo tu máme Ústav pamäti národa? Načo ho máme? Keď samotný Ústav pamäti národa nesúhlasil s takýmto súdnym zmierom, ani mu nebola daná možnosť, aby sa k tomu riadne vyjadril. Ani netušil, že vlastne k takémuto súdnemu zmieru dôjde. Ako sa potom Slovenská republika vysporiadáva so zločinmi komunizmu? Načo tu vlastne je ten Ústav pamäti národa, keď potom spory, ktoré sa ho týkajú, tak vlastne do tých sporov vôbec nie je priamo zapojený? Ak takýmto spôsobom budeme naozaj pristupovať k inštitúciám na Slovenku a vidíme, že proste pristupujeme, že sa tu inštitúcie v pohode zo dňa na deň likvidujú. To, že došlo k likvidovaniu špeciálnej prokuratúry zo dňa na deň, že dochádza k likvidácii NAKA zo dňa na deň, kľúčovej inštitúcie pre boj s korupciou, nad tým nejakým spôsobom, samozrejme, nezatvoríme oči a nie sme schopní to prehltnúť, ale Ústav pamäti národa. Prečo Ústav pamäti národa? Čo zohral Ústav pamäti národa? Kde ho vidíte, v rámci akej teraz politiky pomsty, voči akým predchádzajúcim vládam? To je pomsta teraz. Komu sa chcete pomstiť? Nerozumiem, že ako čo je toto za signál, ktorý sa vysiela v súvislosti s týmto súdnym zmierom. Veď to je jediný signál, že sa chcete vysmiať obetiam komunizmu. Jediný signál, ktorý týmto spôsobom vysielate. Ten návrh uznesenia jednoducho daný pre koalíciu, aby sme dali, chcem dať priestor tomu sa možno spoločne nadýchnuť, že Ústav pamäti národa je tu pre nás všetkých dôležitá inštitúcia, aby sme pamätali, čo sa dialo za komunizmu a už nechceme, aby sa to vrátilo. Ak ste ochotní prehltnúť tento súdny zmier, tak to znamená, že pre vás žiadne vysporiadanie sa so zločineckou minulosťou komunistického režimu nie je namieste. A v tom prípade je to naozaj veľmi smutné. Ďakujem pekne.
23. schôdza NR SR - 5.deň - B. popoludní
Dátum: 2024-12-02
Poslanec: Kolíková, Mária (SaS)
Druh vystúpenia: Vystúpenie v rozprave

185. Vážený predsedajúci, vážené panie poslankyne, vážení páni poslanci, predkladám vlastne druhý návrh na túto pôdu parlamentu, okrem toho, že navrhujem prijať tzv. lex Babiš, pretože priamo súvisí s tým, že tu bol uzatvorený naozaj bezprecedentný, hanebný súdny zmier medzi Ministerstvom vnútra Slovenskej republiky a Andrejom Babišom ohľadom toho, či bol alebo nebol agentom ŠtB. A keďže je to tak hanebné, tak som presvedčená, že nielen to, že by bolo namieste prijať zákon, ktorý by umožnil tento súdny zmier otvoriť a dať priestor generálnemu prokurátorovi, aby sa o tom mohlo znovu konať a mohol o tom rozhodnúť na základe faktov v súdnom konaní súd, pretože tomu môžeme dôverovať a veriť, že to je tá nezávislá inštitúcia a nakoniec voči tomu rozhodnutiu prípadne by sa ešte mohlo brániť aj ministerstvo vnútro, Slovenská republika by mala za to, že to vyhodnotenie dôkazov podľa nej nebolo dostatočné a dôveryhodné. A v tejto súvislosti ja si myslím, že treba sa trošku vrátiť, aj čo všetko predchádzalo tomu samotnému rozhodnutiu o súdnom zmieri, že jednoducho tu bolo aj nejaké rozhodnutie Ústavného súdu, ktoré naopak skôr dávalo viac argumentov v prospech Slovenskej republiky, že práve v tomto spore by mohla byť úspešná. Ale ja poviem k tomu zopár slov, lebo potom by som skôr vystúpila v rozprave. Poviem k tomu viac, ale na úvod ako navrhovateľka navrhujem, aby Národná rada prijala uznesenie k tomuto hanebnému súdnemu zmieru, osobitne s tým cieľom, aby sme priznali Ústavu pamäti národa to, že je to kľúčová inštitúcia pre vysporiadanie sa so zločinnou minulosťou komunistického režimu. A proste je to jednoducho aj vyjadrenie úcty k obetiam tohto zločineckého režimu, že toto je jednoducho namieste spraviť. A tak ako už tu bolo povedané v rámci rozpravy k samotnému lex Babiš, tak je namieste, aby minister vnútra nám ukázal všetky tie analýzy, ktoré ho mali viesť k uzavretiu súdneho zmieru, pretože sme ich nevideli. Nechce nám ich ukázať. Chceme ich vidieť, na základe čoho sa rozhodol uzavrieť takýto súdny zmier. Pretože máme dôvodnú pochybnosť, že to nebolo nijako prospešné pre Slovenskú republiku. Aj to je súčasťou tohto uznesenia. A žiadame dôrazne vládu, aby do sporov o pochybnej minulosti kohokoľvek s ohľadom na zistenia Ústavu pamäti národa takýmto spôsobom nezasahovala a nespochybňovala tak úlohu nezávislých a nestranných súdov. Ja si dovolím k tomu ešte povedať zopár slov v rámci rozpravy, ale toto si myslím, že na úvod stačí. Ďakujem pekne.
23. schôdza NR SR - 5.deň - B. popoludní
Dátum: 2024-12-02
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

183. Ďakujem veľmi pekne, páni poslanci, za vaše reakcie. Ja sa domnievam, že tento návrh zákona je vlastne výzva pre koalíciu a pre koaličných poslancov práve, práve s ohľadom aj na to, ako netransparentne došlo k samotnému súdnemu zmieru. Ako na základe mojej informácie nikto ani v rámci koalície netušil a nevedel, ani minister spravodlivosti Boris Susko, že k takémuto súdnemu zmieru sa schyľuje a takýto súdny zmier bol uzavretý. A mňa toto naozaj desí, ako je možné, že ani minister spravodlivosti proste o tomto nemal vedomosť a ani sa nevyjadril k otázke, či vôbec je možné takýto súdny zmier uzavrieť a jednoducho k takému súdnemu zmieru došlo. Jednoducho tento netransparentný, samozrejme skrytý spôsob len nasvedčuje tomu, že ten dôvod pre uzavretie súdneho zmieru vôbec nebol ten, nejakým spôsobom, žeby tam bola vôbec nejaká úvaha o tom, že by to malo byť v prospech ministerstva vnútra, že by tu bolo nejak viac argumentov smerujúcich k tomu, že toto je prospešné pre záujmy krajiny. Práve naopak, skôr to nasvedčuje tomu, že proste bolo to predmetom politických obchodov, že nakoniec v rámci samotnej volebnej kampane, ktorá súvisela aj s prezidentskými voľbami, ako keby toto bola zámena za to. Ďakujem pekne.
23. schôdza NR SR - 4.deň - A. dopoludnia
Dátum: 2024-11-29
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

147. Ďakujem veľmi pekne. Ďakujem veľmi pekne, pán poslanec, za váš príspevok, jednoznačne sa zhodneme v tom, že táto vláda nemá víziu, nemá stratégiu, a preto ju nemožno vidno ani pri štátnom rozpočte. Nepochopiteľné, že ľudia sa majú vyzbierať 2 mld. v konsolidačnom balíčku, ale deficit sa zníži iba o 1 mld. Je nepochopiteľné, že zásadne sa zvyšujú výdavky štátu, ale potom keď sa pozrieme, na čo tie výdavky štátu idú, tak na základný chod štátu nejdú. Minister spravodlivosti nemá ľudí, ktorí majú dohliadať nad výkonom trestu. To znamená, na jednej strane sa prejde, tu prejde hanebná novela trestných kódexov, otvoria sa brány väzníc, ale on nemá ľudí, ktorí majú dohliadať nad výkonom trestu. Súdna rada na ústavnoprávnom výbore sa sťažovala, že nemá na server, ktorý potrebuje na to, aby zasadnutia súdnej rady boli verejné. Jednoducho posledné zasadnutie musela prerušiť, pretože ho nevedela proste sfunkčniť. Za to si ministri dajú dvojnásobné platy, stačilo by, keby im ostali tie pôvodné a mali by sme už hneď server. Stačilo by, keby rovnako ostatní ministri si ho neznásobili a mali by sme potom aj na softvér, ktorý si pýtal Ústavný súd, aby sme mohli mať naozaj nahliadnutie do spisov vzdialene a nemuseli sa pri prieťahoch v konaní tie spisy posielať na Ústavný súd a takto sa predlžovali konania. Jednoducho tu sa nezabezpečuje riadny chod štátu a tie výdavky štátu naozaj halabala sa tu rozdeľujú. Nerozumieme, prečo prezidentská kancelária má o 50 % väčší rozpočet, nerozumieme, že prečo tam peniaze sú, ale na zdravotníkov a učiteľov nie sú, jednoducho toto nie je žiadna vízia. Táto krajina nemá pána, ktorý sa tu stará o záujmy Slovenska. Takto to vyzerá, keď sa tu staráte o svojich ľudí, aby unikli pred spravodlivosťou, ale záujmy tejto krajiny sú vám ukradnuté.
33. schôdza NR SR - 10.deň - B. popoludní
Dátum: 2025-04-09
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

126. Ďakujem. Ja prednesiem teraz stanovisko za hnutie SLOVENSKO k navrhovaným ústavným zmenám. Návrh z dielne SMER-u pokladáme za falošnú hru na konzervatívneho voliča. Preto ho nepodporíme. (Prerušenie vystúpenia predsedajúcim.) Raši, Richard, predseda NR SR Pán poslanec, stanovisko klubu bolo prednesené. (Reakcie z pléna.) Krátky, Rastislav, poslanec NR SR K inému zákonu, k inému zákonu. Raši, Richard, predseda NR SR Pán poslanec, pokračujte. Krátky, Rastislav, poslanec NR SR Návrh z dielne SMER-u, pokiaľ ide o ústavné zmeny, nepodporíme a pokladáme ho za falošnú hru na konzervatívneho voliča. Kde bol SMER, keď mohli v minulom volebnom období podporiť konzervatívne návrhy či prorodinné opatrenia? Niektoré neprešli len o jeden hlas. Vtedy nešlo o tieto hodnoty? Dnes v konzervatívnom voličovi vidia iba politický kapitál a tak zneužívajú tieto témy na to, aby sa posilnili, sľubovali hrádzu proti progresívnym ideológiám, ale v skutočnosti hrádzu nenavrhujú. Pre liberálneho trójskeho koňa, ktorého má koalícia štvrtej vlády Roberta Fica skrytého v HLAS-e, nie sú schopní ponúknuť reálne riešenia, len marketingový návrh doplnenia ústavy. Robert Fico nebol a nie je nositeľom konzervatívnych hodnôt. Ani jeho životný príbeh o tom nesvedčí. Kroky SMER-u považujeme za odpútavanie pozornosti ľudí od abnormálneho zdražovania, zavádzania daní, zvyšovania rôznych poplatkov a ožobračovania národa. Hnutie SLOVENSKO bude hlasovať za návrh KDH s tým, že v druhom čítaní chceme navrhnúť pozmeňujúce a doplňujúce návrhy. (Potlesk.)
33. schôdza NR SR - 10.deň - A. dopoludnia
Dátum: 2025-04-09
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

38. Ďakujem za slovo. Kolegovia, chcem vám poďakovať za faktické poznámky. Nenašiel som v nich nič, s čím by som sa nestotožnil, na čo by som musel nejakým spôsobom vysvetľujúco alebo oponujúco reagovať. Podčiarkujem to, čo povedal Jozef Pročko, ale aj čo ste povedali vy napríklad, pani poslankyňa Kolíková. Ja si presne myslím, že vládna koalícia zneužíva túto tému, zastiera ňou aktuálne problémy, Robert Fico si to osvojil nie preto, lebo by mu na tom záležalo, ale preto, lebo mu to vyhovuje, vyhovujú mu tieto témy, aby boli. A je to pre neho krásna vedľajšie, krásna vedľajšia koľaj, na ktorú odsunie pozornosť ľudí, na ktorým, ktorým na tejto téme záleží a na týchto mnohých témach, aby nevideli tie zlyhania tejto vlády. Fatálne nedostatky, absolútne postavené veci na hlavu, pokiaľ ide o množstvo riešení a neriešení. Pre mňa sú zvlášť tie prvé tri vlády Roberta Fica zlé, ani nie tak v tom, čo robili, ale v čom všetkom zanedbali a nerobili. To všetko, čo vlastne neurobili. Veď Robert Fico nepredstavil v podstate žiadnu reformu za prvé tri vlády a teraz táto vláda je prvá, ktorá je pre mňa zlá práve tým, že robí, ale kopec, kopec vecí, s ktorými sa nielenže nedá súhlasiť, ale ktoré škodia krajine, škodia ekonomike, ale škodia takým fatálnym spôsobom, ono to ešte bolí. Každý deň to bolí ľudí. Napríklad si len si zoberte transakčnú daň. To tak bolí, tí ľudia proste to odmietajú, krváca nielen ekonomika, krvácajú životy tých ľudí, ktoré sú postavené na rodinných firmách a podobne a on im ide teraz hovoriť, ale teraz ideme riešiť tie vaše kultúrno-etické otázky. Riešme. Akurát, že treba riešiť komplexne celú krajinu. Nie z desiatich jednu vec a deväť zlých a potom sa bude pasovať za najväčšieho bojovníka, za konzervatívca.
33. schôdza NR SR - 10.deň - A. dopoludnia
Dátum: 2025-04-09
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

6. Ďakujem za slovo. Chcem podčiarknuť to, čo odznelo na samom začiatku vášho prejavu, kolega, a to, že tento zákon je hanebný. Amnestuje protipandemické opatrenia a porušovanie pravidiel je vlastné tejto koalícii. A preto prináša túto amnestiu pre tých, ktorí de facto sa prehrešovali proti spoločnej obrane, ktorú sme mali vtedy, a to boli protipandemické opatrenia. 3,3 milióna má ísť na to zo štátneho rozpočtu, ako keby sme nemali úplne iné veci, ktoré treba v tomto štáte pokryť a nie sú na to peniaze. Poviem úplne jednoduchučký príklad z výboru pre pôdohospodárstvo a životné prostredie. Prišli tam štátni tajomníci predložiť rozpočet na tento rok a mali tam jasne napísané, že nemajú dostatok finančných prostriedkov na pokrytie základných potrieb a funkcií, ktoré ministerstvo vykonalo. Proste tu nie sú peniaze ani na základnú réžiu, ale na to, aby sa vytĺkal politický kapitál roky po pandémii, aby sa z toho robila ďalej kampaň ľuďom, ktorí na tom orali a zarábali politické body v čase, kedy sa bolo naozaj kruciálne zhromaždiť niekde verejne, dávalo sa na to extra pozor, aby sme sa chránili, aby si chránili ľudia zdravie, tak títo ľudia zvolávali protesty, protištátne demonštrácie, protivládne, proste čistá politika, ktorá sa z toho vytĺkala na úkor zdravia tých ľudí. A keďže potrebujú sa im aj zavďačiť, aj seba ospravedlniť za to, že porušovali tieto pravidlá, tak prinášajú túto celoplošnú amnestiu za tri milióny. Je to hanba a je to hanba na druhú.
33. schôdza NR SR - 9.deň - B. popoludní
Dátum: 2025-04-08
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

202. Áno, tento zákon nevyhodnocuje, nejakým spôsobom sa nevysporiadava s vecami, ktoré vtedy boli, proste jednoducho sa ide minúť 3 mil. 300-tisíc na to, aby sa vrátili tie pokuty, ktoré boli už uhradené, a tie, ktoré sa ešte vymáhajú, aby sa odpustili. Neni to dobrá cesta. Je to zlý krok. A tiež som to hovoril už v predchádzajúcej rozprave, ktorá tomuto predchádzala, že tam bolo treba zohľadňovať, keď sa vláda zamýšľa nad tým, že ako vyhodnotiť toto obdobie, práve tých, ktorí, áno, opatrenia dodržiavali, práve tých, ktorí bojovali za to, aby sme sa mali lepšie, aby sme boli zdraví a keď sme boli chorí, aby sa o nás postarali, alebo o tých ľudí, ktorí to potrebovali, aby im poskytli včasnú pomoc, aby im poskytli takú zdravotnú starostlivosť, ktorá ich z toho vytrhne a čo najlepšie, pri najlepšom zdraví sa zachovajú. Takže tam treba upriamiť pozornosť. Ešte raz treba poďakovať a ja som bol vždy vďačný za všetkých zdravotníckych pracovníkov, ktorí vtedy sa obetovali, nasadzovali a nielen svoje zdravie, ale aj kopec svojho voľného času, lebo oni robili ďaleko nad rámec toho, čo sa od nich vyžadovalo. Mnohí išli z roboty do roboty. Naozaj to boli ľudia, ktorí obetovali sa pre tých, ktorí to vtedy potrebovali, a tých si treba opäť všímať a aj si ich vláda vtedy v tom období všimla, aj sa im poďakovala. Hľadala sa forma aj odmeny, aj kompenzácie tohto celého. Na záver dňa treba povedať, že dnes prichádzať a zneužívať túto tému politicky po tak dlhom čase a stále z nej vytrieskavať politický kapitál, je to hanba. Je to hanba aj vzhľadom na to, že chcete sa revanšovať ľuďom, ktorí vám ten politický kapitál nabili a porušovali opatrenia.
33. schôdza NR SR - 9.deň - B. popoludní
Dátum: 2025-04-08
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

162. Chcel by som dokončiť tú myšlienku, ktorú som začal a už mi nevyšla v rozprave na ňu reč. Predtým ešte ďakujem vám, kolegovia, za faktické poznámky. Ja som sa vtedy veľmi zblízka pozeral na to, akým životom žijú ministri počas nielen pandémie, však to bolo, aj keď vypukla kríza energetická, v súvislosti s vojnou na Ukrajine a podobne. To nasadenie, ktoré vtedy bolo, tá obetavosť, tam sa vstávalo skoro ráno, skoro ráno sa vstávalo, do ťažkých, neskorých nočných hodín sa pracovalo a to nebolo že nejaká fáza, to bolo, skoro celé volebné obdobie sme takto fungovali a fungovala vláda a cez víkendy mimoriadne zasadnutia vlády, po nociach ešte bežné pracovné stretnutia, lebo nebol čas na bežnú agendu, keď ste celý deň od rána, od skorého rána riešili krízu až do večera, keď vám odišli úradníci z ministerstva, tak vtedy ste si vedeli sadnúť, zobrať si materiály, čo ten štát potrebuje, akou bežnou agendou žije, akú prevádzku treba robiť. A to sa potom robilo, potom, keď úradníci odišli, až dlho do noci, robili sa stretnutia, strategické porady, rozhodnutia s tým najužším tímom a potom ráno sa na porade zase zadali úlohy, aby sa ministerstvo mohlo ďalej hýbať dopredu, a zase sa riešila len kríza, čo z toho vzniklo na ďalší deň, aké nové skutočnosti to prinieslo, a toto bol takmer každodenný život ministrov. Málokto vtedy pomýšľal na nejakú dovolenku alebo na to, že odíde skorej z práce. Vtedy sa naozaj svietilo na úrade vlády. Málokedy nie. Málokedy sa nesvietilo. Teraz, keď chodíte okolo úradu vlády a keď sa na to pozerám, jak je tam zhasnuté, hovorím si, toto je sveta žiť. Lážo-plážo oproti tomu, čo tu bolo. Teraz, keď vidím, že chytajú niektorí ministri za chvost celú slintačku a krívačku, lebo to zanedbali z úvodu, ani sa tomu nečudujem, keď sú nastavení takto oddychovať v práci.
33. schôdza NR SR - 9.deň - B. popoludní
Dátum: 2025-04-08
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

142. Som pozeral počas pandémie so zatajeným dychom tie videá, keď, áno, ivermektín mal byť liečbou alebo bromhexín s vodkou, alebo premorenie sa na námestí, keď vás zvezie vládna strana teraz autobusom na vládny protest protivládny a tam nebolo treba si dávať rúška. Načo, však? To bola politika vtedy vládnej strany. A dnes sa to dáva do roviny, že si potrebujú uchlácholiť, potrebujú sa zavďačiť presne tým ľuďom, ktorých vtedy, áno, aj pod hrozbou pokút tam zhromaždili, tak teraz potrebujú im povedať, že ďakujeme, pomohli ste nám sa vyviesť po vás hore naspäť do vlády, do koalície, zostavili sme to a ideme sa vám aj tak odvďačiť, že vám odpustíme teraz tie pokuty. Tak ja navrhujem, že takáto kampaň za 3,3 milióna by sa mohla započítať do výdavkov na voľby najbližšie aj HLAS-u aj SMER-u a štátna volebná komisia by im to už teraz mohla započítať, pretože si platíte zo štátnych vlastne kampaň. Kampaň ešte z pandémie, doteraz ju zneužívate. Už je dávno po nej, doteraz ju zneužívate na vlastné politické ciele. Čo tu bude teraz premiér s ministrom Takáčom vykrikovať, že nezneužívajte slintačku a krívačku, keď vy doteraz, neviem, koľko je od toho, roky sme po tom, ako toto odznelo. Doteraz to zneužívate politicky. Takže vaše pseudoriešenia a bromhexín s vodkou, ktoré ste vtedy, nie, nieže vy ste to priamo hovorili. Keď sa to aj odznelo, nejaký váš potencionálny koaličný partner keď s tým prišiel, tak vy ste s tým ticho súhlasili, lebo vy ste nekričali, neblázni, dodržuj opatrenia, treba ísť jedným smerom, spoločne, vy ste ticho mlčali, s tichým súhlasom vašim presne toto bolo ordinované ľuďom. A teraz si robíte opäť kampaň na tom. (Potlesk.)
33. schôdza NR SR - 9.deň - B. popoludní
Dátum: 2025-04-08
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

128. Ďakujem za slovo. Julo, trafil si klinček po hlavičke, je to až absurdné, že my vlastne čo robíme? Čo mala tá koalícia predkladať? Čo by sa tu malo udiať? My ideme odškodniť ľudí, ktorí svojou nezodpovednosťou, dokonca vedomou, vedomým rozhodnutím, že nebudú dodržiavať opatrenia, poškodzovali verejné zdravie, šírili nebezpečnú ľudskú nákazu. My ich ideme odškodniť za to, že oni boli nedisciplinovaní, že oni chodili na mítingy napríklad aj SMER-u, ktorý vtedy zneužíval situáciu. My ideme odškodniť ľudí, ktorí si vybrali nezodpovednosť, nedodržanie opatrení. Nebolo by tak namieste odmeniť tých, ktorí dodržiavali opatrenia, ktorí sa snažili tú krízu zvládnuť? Aha, to my sme ich odmenili, my sme dávali odmeny práve tým ľuďom, ktorí ju zvládali, ktorí boli napríklad v zdravotníctve, lekárom, sestrám, tým sme pomáhali, tých sme odmeňovali. A čo robí táto vláda? Odmeňuje tých nezodpovedných, ktorí sťažovali tú situáciu, ktorí sa rozhodli, že kašlú na opatrenia, pretože im nabulikal niekto, napríklad súčasný premiér Fico, že rúška dole, načo, stretnime sa, premoríme populáciu, stretnime sa na námestí, pod rúškom porušovania ľudských práv tu teraz sa my musíme stretnúť, teraz v najväčšej pandémii a teraz tu ideme robiť protesty proti vláde, lebo prečo? Lebo potreboval sa dostať naspäť k moci. Tak neváhal tých ľudí vystaviť veľkému riziku. A dnes sa im chce zavďačiť a seba samého ospravedlniť, tak im ide odpustiť tie pokuty, lebo mu poslúžili na jeho politické ciele. A toto je pravý význam tohto návrhu. Pretože odmeňovať, odškodňovať tých, ktorí boli nezodpovední, to nedáva absolútne žiadnu logiku.
33. schôdza NR SR - 12.deň - A. dopoludnia
Dátum: 2025-04-11
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

48. Pani Vaľová, vážená pani Vaľová, ja vám srdečne ďakujem za tento prierez vašich úspechov, ktoré ste mala ako primátorka. Reagovala som na vás práve kvôli tomu, pretože ste neurobili pre Rómov ani to základné, čo je potrebné pre život v 21. storočí a máte len kopu výhovoriek a takých tých typických rečí plných predsudkov a diskriminácie a ja to nemám rada a už to nebudem trpieť v mojej prítomnosti, to je po prvé. Po druhé, ja by som vám veľmi odporúčala, keby ste počúvala s porozumením, pretože my nenavrhujeme týmto uznesením, aby Rómovia, ktorí boli plošne karantenizovaní, obklopení policajtami a armádou, páskami a plotom a nebolo im umožnené, aby vôbec mohli odtiaľ odísť ako v nejakom koncentráku, tak navrhujeme, aby sme sa my poslanci a poslankyne odškodnili. Bolo by to aspoň minimum za to, aká krivda bola na nich počas tohto obdobia spáchaná a v porovnaní s tým, že ideme odškodňovať ľudí, ktorí odmietali nosiť rúška, ktorí vykrikovali dezinformácie a hoaxy na námestiach, by to bolo minimum. A apelovala som tu na vás, aby ste boli aspoň trošku veľkorysí a aspoň trochu srdeční a urobili niečo, čo naozaj za to stojí v porovnaní s tými zákonmi, ktoré tu predkladáte. Takže ja som teraz strašne zvedavá, keď ste za to, aby všetci ľudia boli odškodnení vrátane Rómov, tak som strašne zvedavá, či za to zahlasujete. Ďakujem.